section_heading: Životopis
paragraph_text: Za vrijeme velike gospodarske depresije 1930-tih s obitelji je živjela u saveznoj državi New York, a potom je živjela u Cold Springsu kod Syracusea. Zbog silne želje za biti plivačicom, a mati joj je u tome svesrdno pomagala, 1933. su mati Anka i mlađa Helen odselile u San Francisco. Ondje joj je mogla omogućiti vježbe u najpoznatijem plivačkom bazenu u SAD-u Fairmont Plungeu, gdje ju je vodio poznati stručnjak Phil Patterson. Stariju Heleninu sestru Katarinu mati je ostavila u školi s dječjim domom u New Yorku da bi se mogla posvetiti Helen.